Kuntien valtionosuusjärjestelmän uudistamisen asiantuntija- ja laskentaryhmä

Aika Keskiviikkona 24.10.2012 klo 9:00 – 11:00

Paikka Valtiovarainministeriö, Vuorikatu 20 A, kh. Barents & Foorumi

Osallistujat Läsnä Estynyt

Selvitysmies Arno Miettinen, VM, puheenjohtaja X

Neuvotteleva virkamies Markku Nissinen, VM X

Neuvotteleva virkamies Arto Salmela, VM X

Lainsäädäntöneuvos Marja Isomäki, VM X

Hallitusneuvos Arto Luhtala, VM X

Budjettineuvos Jouko Narikka, VM X

Neuvotteleva virkamies Merja Taipalus, VM X

Neuvotteleva virkamies Tanja Rantanen, VM X

Johtaja Matti Väisänen, OKM X

Finanssineuvos Raimo Jämsén, STM X

Kehittämispäällikkö Sanna Lehtonen, Kuntaliitto X

Ylitarkastaja Ville Salonen, VM, sihteeri X

1. Kokouksen avaus ja esityslistan hyväksyminen

Puheenjohtaja Arno Miettinen avasi kokouksen ja toivotti läsnäolijat tervetulleiksi. Hyväksyttiin kokouksen esityslista.

2 Edellisen kokouksen muistio

Hyväksyttiin muistio.

3 Opetustoimeen liittyvät valtionosuusasiat

*Ammattikorkeakoulujen rahoituksen siirto valtiolle:*

Matti Väisänen kertoi aluksi opetus- ja kulttuuriministeriön näkemyksiä asiasta. Käytiin keskustelua. Siirto on tarkoitus toteuttaa kustannusneutraalisti sekä kunta-valtio -suhteessa että opetuksen järjestäjittäin ja kunnittain. Päätettiin, että OKM toimittaa esimerkkilaskelmia/muistion siirron mahdollisista vaikutuksista muun opetuksen rahoitukseen (mm. leikkausten kautta).

*2. asteen koulutuksen rahoituksen mahdollinen siirto ns. yhden putken ikäryhmiin:*

Matti Väisänen kertoi aluksi opetus- ja kulttuuriministeriön näkemyksiä asiasta. Väisänen korosti hallitusohjelman kirjausta rahoituksen maksamisesta koulutuksen järjestäjälle. Käytiin keskustelua. Keskustelussa esille nousivat mm.

* Lukion tuloksellisuusrahoitus (poikkeaa esi- ja perusopetuksesta)
* 2. asteen koulutus ei nykyisin kunnan velvollisuus > tulisiko olla jatkossa (koulutusketjun katkeamattomuus tavoite) ? Tähän liittyen myös rahoitus samalle toimijalle?
* Kotikuntakorvausjärjestelmän kautta rahoitus, jos yhteen putkeen; perushinnat erikseen ja korotuksen alakohtaisittain

Päätettiin, että OKM tekee asiaa koskevan muistion ja järjestää palaverin, johon osallistuvat OKM:n lisäksi Kuntaliiton, Tampereen yliopiston (J. Jännes) ja VM:n edustajat.

*Kotikuntakorvaukset; yksityisen vs. kunnallisen järjestäjän rahoitus:*

Keskusteltiin valtionosuusleikkausten kohdentamisesta kuntien lisäksi myös yksityisiin opetuksen järjestäjiin (neutraliteetti-periaate) ja yksityisen opetuksen järjestäjän valikoituneemmasta oppilasaineksesta verrattuna kunnalliseen > pitäisikö huomioida rahoituksessa? Asiaan palataan jatkossa.

4 Valtionosuusuudistukseen liittyvät selvitykset; tilannekatsaus

*Uudet ikäryhmäpainot; VATT+THL:*

Ville Salonen esitteli VATT:n (12.10.2012) muistion pohjalta uudet ikäryhmäpainot, jotka perustuvat esi- ja perusopetuksen osalta VATT:n ja sosiaali- ja terveydenhuollon osalta THL:n selvityksiin. Uusien ikäryhmäpainojen seurauksena tapahtuu kuntakohtaisia muutoksia, kun esimerkiksi vanhusväestön painoarvo on nykyistä alempi. Päätettiin, että tarkistetaan vielä kuntien tehtävämuutokset vuoteen 2013 saakka ja huomioidaan mahdolliset muutokset kussakin ikäryhmissä. Koska uudet ikäryhmäpainot sisältävät sairastavuuden, jatkossa tulee harkita painojen alentamista joiltain osin. VM selvittää asiaa yhdessä VATT:n ja THL:n kanssa.

Päätetään ikäryhmäpainojen hyväksymisestä 29.10.2012 kuulemistilaisuuden jälkeen.

Lisäksi todettiin, että ikäryhmäpainot tulisi tarkistaa jatkossa nykyistä useammin ja tehdä mahdolliset tarkistukset heti kun uutta tietoa on saatavilla.

*Sairastavuus:*

Ville Salonen kertoi tilanteen sairastavuuskertoimen osalta. Tällä hetkellä nykyisen sairastavuuskertoimen lisäksi on tarkastelussa kolme vaihtoehtoista kerrointa: 1) THL:n tarveindeksi (Häkkinen et. kump.), 2) THL:n sairastavuusindeksi (Koskinen et. kump.) ja 3) PYLL (Potential Years of Life Lost). Unto Häkkinen tulee esittelemään iltapäivän kuulemistilaisuudessa vaihtoehtoa 1. Palataan asiaan seuraavissa kokouksissa.

*Syrjäisyys:*

VM:n edustajat kertoivat, että syrjäisyyden osalta tilanne on hankala. Nykyisten asukastiheyden ja TK:n syrjäisyysluvun korvaavaa potentiaalista kerrointa ei ole löydetty. VATT tekee mahdollisesti joitain laskelmia yhteistyössä Tilastokeskuksen kanssa. Asiaan palataan seuraavissa kokouksissa.

5 Muut asiat ja seuraavat kokoukset

Keskusteltiin työryhmän väliraportista ja todettiin, että väliraporttia ei välttämättä tarvita, vaan alkuvuodesta 2013 esitetään uudistuksen keskeisiä linjauksia.

Seuraavat kokoukset ovat:

* Kuulemistilaisuus sairastavuuskertoimesta 24.10.2012 klo 12 alkaen
* Kuulemistilaisuus 29.10.2012 klo 13.00 – 14.30 ikäryhmäpainoista (A. Moisio) ja pohjoismaisista valtionosuusjärjestelmistä (M. Enberg)
* ma 19.11.2012 klo 13 – 15 kh. Miekka & Leijona

6 Kokouksen päättäminen

Puheenjohtaja päätti kokouksen klo 11.00.

sihteeri Ville Salonen

JAKELU Jäsenet ja varajäsenet

TIEDOKSI Ylijohtaja Päivi Laajala, VM

Johdon sihteeri Anu Martikainen, VM

Osastosihteeri Aija Sormunen, VM